|  |
| --- |
| **11.** |

****

**ÖSSZEHASONLÍTÓ PROSPEKTUS – FOGYASZTÁSI HITELEK**

**Ön milyen céllal venné fel hitelét?**

|  |  |  |
| --- | --- | --- |
|  | **Jövedelem fedezete mellett szeretne hitelt felvenni?** | **Jövedelmén kívül egyéb fedezetet is fel tud ajánlani?** |
| **Megtakarítási fedezet** |
| **Egyszeri nagyobb összegű hitelre van szüksége?** | ► Személyi kölcsön | ► Lombard hitel |
| ► Önkéntes nyugdíjpénztári megtakarítás fedezete mellett nyújtott személyi kölcsön |
| **Folyamatosan rendelkezésre álló hitelkeretet szeretne?** | ► Hitelkártya | ► Hitelkártya Prémium Plusz számlacsomaghoz vagyon alapú bírálattal |
| ► Folyószámlahitel | ► Folyószámlahitel lekötött betét fedezete mellett |
| **Gondban van meglévő hitelei törlesztésével?** | **—** | **—** |
| **Konkrét termék vagy szolgáltatás vásárlásához szeretne pénzügyi segítséget?** | ► Áruvásárlási és szolgáltatási gyorskölcsön | **—** |

**2.**

**Ahhoz hogy felelősen tudjon dönteni, kérjük, olvassa el és fontolja meg tanácsainkat a hitelfelvétel előtt!**

**Ebben a tájékoztató anyagban segítséget kívánunk nyújtani Önnek ahhoz, hogy a hitelfelvétele során kellő körültekintéssel, felelős odafigyeléssel hozza meg azon döntését, hogy mely hitelterméket veszi igénybe.**

**Néhány hasznos tanács a hitel felvétele előtt:**

* **A hitel kiválasztása során alaposan vizsgálja meg és mérlegelje háztartása anyagi helyzetét, teherviselő képességét, eladósodottságát.**

* **A háztartás havi jövedelménél vegye figyelembe annak csökkenésének lehetőségét is. A jövedelem csökkenése vagy a munkahely elvesztése a fennálló hiteltartozás visszafizetését jelentősen megnehezítheti.**

* **Ezeknek a kockázatoknak a kezelésére mérlegelje törlesztési biztosítás megkötését, ami bizonyos nem várt események (pl. munkanélküliség, balesetből vagy betegségből eredő tartós keresőképtelenség) bekövetkezte esetén nyújt fedezetet a törlesztő részletek, illetve a fennálló tartozás rendezéséhez.**

* **Vegye figyelembe döntésének meghozatala során az esetleges kedvezőtlen kamatváltozás lehetőségét is, ami befolyásolhatja a futamidő alatti törlesztő részleteinek a nagyságát.**

* **Amennyiben még nem választotta ki az Ön terveihez illeszkedő hitelkonstrukciónkat, kérje munkatársaink segítségét, illetve az OTP Bank Nyrt. internetes honlapján (www.otpbank.hu) is hasznos információkat talál a döntés meghozatalához.**

* **Érdemes áttanulmányozni az adott hitelkonstrukció Üzletszabályzatát, Hirdetményét, valamint a tájékoztató anyagokat is. Kérjük, hogy minden esetben olvassa el a szerződéses dokumentumokat, mielőtt aláírná azokat!**

* **A hitelfelvétellel kapcsolatos felelős döntésének meghozatalához segítséget nyújthatnak Önnek a Magyar Nemzeti Bank honlapján (http//www.mnb.hu) található háztartási költségvetés-számító program, hitelkalkulátor, illetve az ugyancsak itt elérhető termék-összehasonlító táblázatok.**

**Amit a referencia kamat alapú árazásról tudni érdemes...**

Referencia kamat alapú árazás esetén az ügyleti kamat meghatározása az alábbiak szerint történik:

**Ügyleti kamat = referencia kamat + kamatfelár**

**Referencia kamat**: Az éves kamatfizetésű, lejáratkori tőketörlesztésű lombard hitel konstrukció kivételével az első alkalommal a kölcsön folyósítását megelőző hónap utolsó munkanapja előtt 2 nappal érvényes (amennyiben ez a nap hétvégére, vagy munkaszüneti napra esik, az ezt megelőző munkanapon érvényes), 3 hónapos BUBOR. Ezt követően a referencia kamatláb változásával egyidejűleg az ügyleti kamat mértéke 3 havonta, az azt megelőző hónap utolsó munkanapja előtt 2 nappal érvényes (amennyiben ez a nap hétvégére, vagy munkaszüneti napra esik, az ezt megelőző munkanapon érvényes) referencia kamatláb alapján automatikusan változik.

Az éves kamatfizetésű, lejáratkori tőketörlesztésű lombard hitel konstrukció esetén a kölcsön folyósítását illetve az alkalmazott referenciakamat futamideje szerinti fordulónapot megelőző hónap utolsó munkanapja előtt 2 nappal érvényes (amennyiben ez a nap hétvégére, vagy munkaszüneti napra esik, az ezt megelőző munkanapon érvényes), 12 hónapos referencia kamatláb a 12 hónapos BUBOR.

Az ügyleti kamatváltozás - annuitásos törlesztésű, valamint a havi kamatfizetésű hitelek esetén - annak hatálybalépését követő első esedékességi naptól kerül érvényesítésre, míg az egyösszegű, negyedéves és éves törlesztési kötelezettségű lombard hitel esetén az ügyleti kamatváltozás a hatálybalépés napján kerül érvényesítésre.

A referencia kamat értékeket a **www.otpbank.hu** oldalon tekintheti meg.

**A kamatfelár**: mértékét a bank mindenkor hatályos Hirdetménye tartalmazza.

**Amit a kamatperiódusról tudni érdemes...**

A változó, illetőleg a változtatható kamatozású hitelek esetében az ügyleti kamat mértéke kamatperiódusonként változhat.

**Kamatperiódus:** ahitelszerződésben meghatározott olyan időszak, amely alatt a kamat mértékét a hitelező nem jogosult egyoldalúan megváltoztatni.

**Referencia-kamatperiódus:** a referencia-kamatláb mértékét a hitelszerződésben meghatározott referenciakamat futamidejének megfelelő időközönként kell a fordulónapot megelőző hónap utolsó munkanapja előtt 2 nappal érvényes referencia-kamatlábhoz igazítani, ezen időszak a referencia-kamatperiódus.

**Kamatfelár-periódus:** referencia kamatozású termékek esetén a hitelszerződésben meghatározott olyan időszak, amely alatt a kamatfelár mértékét a hitelező nem jogosult egyoldalúan megváltoztatni.

**Amit a kockázati alapú árazásról tudni érdemes…**

Lakossági hitelkártya termékek esetében a bank kockázati alapú árazást alkalmaz. Ennek során kockázati felárak kerülnek alkalmazásra, melyek az ügyleti kamat részét képezik.

A kockázati felár mértékét minden esetben a hitelbírálat során végzett adósminősítés határozza meg.

**3.**

Váratlan helyzetet kell megoldania vagy egyszerűen régi álmát szeretné megvalósítani amihez nagyobb összegű szabadon felhasználható pénzeszközre van szüksége?

**Személyi kölcsön**

Gyorsan és egyszerűen tudunk Önnek pénzügyi segítséget nyújtani. Az OTP Személyi kölcsönhöz nincs szüksége fedezetre, a bank a jövedelem mértékét vizsgálva ajánl Önnek kölcsönösszeget. A folyósítás után szabadon rendelkezhet a kölcsönösszeggel, a hitelcél igazolása nélkül.

**Személyi kölcsön**

Fedezet és akár kezes nélkül felvehető hatékony segítség az átmeneti pénzügyi nehézségek, vagy egyszeri nagyobb kiadások finanszírozására. Forint alapon igényelhető, így az árfolyamváltozástól sem kell tartania.

**Mekkora összegű kölcsön igényelhető, és mennyi idő alatt kell visszafizetni?**

|  |
| --- |
| Kölcsönösszeg: 100.000 Ft-tól 7.000.000 Ft-ig |
| Futamidő: 13-84 hónapig terjedhet (a hitelbírálat függvényében) |

**Kamatozás módja**

Személyi kölcsön esetében az OTP Bank konstrukciótól függően a teljes futamidő alatt fix, vagy kamatperiódusonként változtatható kamatozást alkalmaz.

**Választható törlesztési módok**

A kölcsön törlesztése havi egyenlő részletekben, forintban történik.

**A kölcsön törlesztése és folyósítása**

A kölcsön folyósítása OTP Lakossági Bankszámlára történik.

A törlesztés beszedési megbízással kerül levonásra, azaz az Ön által megadott OTP Lakossági Bankszámláról Bankunk minden hónapban levonja a törlesztés összegét.

**Biztonságban érezheti magát**

A Személyi kölcsönhöz igényelheti a Groupama Biztosító Zrt. havi díjas törlesztési biztosítását, mely munkanélküliség, tartós keresőképtelenség, betegségből eredő rokkantság, balesetből eredő egészségkárosodás, illetve elhalálozás esetére védelmet nyújt az Ön számára.

 **4.**

**5.**

Ön rendelkezik megtakarítással, de nem szeretné azt váratlanul jött kiadásai finanszírozására felhasználni? Pénzre van szüksége, de nem mondana le tartós pénzlekötésének előnyeiről? Az OTP Bank tud olyan megoldást, amellyel nem szükséges feltörnie megtakarítását, vagy értékesítenie értékpapírját!

**Önkéntes Nyugdíjpénztári Tagoknak nyújtott forint alapú személyi kölcsön**

Hitelfedezetként az OTP Bank elfogadja az Ön OTP Önkéntes Nyugdíjpénztári megtakarítását, melyet így nem kell felhasználnia váratlan kiadásokra, az tovább gyarapodhat. Megtakarításának fedezetként való zárolása után juthat hozzá a kölcsönhöz.

**Lombard hitel**

Hitelfedezetként az OTP Bank elfogadja az OTP számlán kezelt betéteket és értékpapírokat (állampapír, OTP saját, ill. idegen kibocsátású befektetési jegy).

Minden esetben a fedezet óvadékba helyezése után juthat hozzá a lombard hitelhez.

Rugalmas törlesztési lehetőség.

**Önkéntes Nyugdíjpénztári Tagoknak nyújtott forint alapú személyi kölcsön**

OTP Önkéntes Nyugdíjpénztári egyéni számlájának megtakarítását felajánlhatja fedezetként, cserébe kedvezményes, szabad felhasználású forint alapú személyi kölcsönt igényelhet.

**Mekkora összegű kölcsön igényelhető, és mennyi idő alatt kell visszafizetni?**

|  |
| --- |
| Forint alapon igényelhető: 200.000 Ft-tól 10.000.000 Ft-ig |
| Futamidő: 13-133 hónapig terjedhet (a hitelbírálat függvényében). |

**Kamatozás módja**

Az Önkéntes Nyugdíjpénztári Tagoknak nyújtott forint alapú személyi kölcsön változó, illetőleg változtatható kamatozású, ügyleti kamata referencia kamatból és kamatfelárból tevődik össze.

A referencia kamat a 3 hónapos BUBOR.

A kamatfelár a Hirdetményben kölcsönösszegtől függően meghatározott mértékű éves kamatláb, amely az MNB honlapján közzétett H2F elnevezésű kamatfelár-változtatási mutató alapján 3 évente változhat.

**Választható törlesztési módok**

Annuitásos: a kamat megfizetése és a tőke törlesztése kamatperióduson belül egyenlő összegű törlesztőrészletekben történik. A kölcsön futamideje alatt a tőketartozás hónapról hónapra csökken és a kölcsön lejárati napjára – szerződésszerű teljesítés esetén – a tőke teljes egészében visszafizetésre kerül, így összességében kevesebb kamatot kell fizetni.

Egyösszegű: a kamat megfizetése havonta, míg a tőketartozás visszafizetése egy összegben, a kölcsön futamidejének utolsó hónapjában esedékes az utolsó havi kamattal együtt. Mivel a kölcsön futamideje alatt - egészen az utolsó hónapig - csak kamatot kell fizetni, a havi fizetési kötelezettség a hagyományos személyi kölcsön törlesztő-részletéhez képest rendkívül alacsony.

**A kölcsön törlesztése és folyósítása**

A kölcsön folyósítása OTP Lakossági Bankszámlára történik.

A törlesztés beszedési megbízással kerül levonásra, azaz az Ön által megadott OTP Lakossági Bankszámláról Bankunk minden hónapban levonja a törlesztés összegét.

**6.**

**Lombard hitel**

Bizonyára Ön is igyekszik pénzét a legjobban jövedelmező befektetési formában tartani, olykor azonban választásra kényszerülhet a magas hozam és egy ígéretes üzleti lehetőség között. Erre a helyzetre nyújthat megoldást az OTP Lombard hitel, melyet akkor igényelhet, ha rendelkezik az OTP Bank által meghatározott, fedezetként elfogadható betétek vagy értékpapírok valamelyikével.

**A Lombard hitel fedezete lehet:**

OTP számlán kezelt

* Fizetési számlán, betétszámlán és Tartós Befektetési Betétszámlán nyilvántartott látra szóló és lekötött betét
* Állam által kibocsátott értékpapír
* OTP Alapkezelő által kibocsátott befektetési jegy (nyílt- és zártvégű)
* Belföldi, más alapkezelő által kibocsátott befektetési jegy (nyílt- és zártvégű)
* Belföldi bank által kibocsátott értékpapír

A fedezetként elfogadható konkrét betétekről és értékpapírokról, kérjük, érdeklődjön bankfiókjainkban.

OTP Lombard hitelt akkor is igényelhet, amennyiben a fedezet nyújtója nem Ön, hanem egy harmadik természetes személy, aki Adóstársként vesz részt az ügyletben.

**Mekkora összegű kölcsön igényelhető, és mennyi idő alatt kell visszafizetni?**

|  |
| --- |
| Kölcsönösszeg: minimum 300.000 Ft |
| Futamidő: törlesztési módtól függően 3-72 hónap |

**A kölcsön folyósítása**

Az Ön OTP Banknál vezetett lakossági bankszámlájára történik.

**Kamatozás módja**

A Lombard hitel változó kamatozású, az ügyleti kamat referencia kamatból és kamatfelárból tevődik össze.

A referencia kamat a 3 hónapos, illetőleg az éves kamatfizetésű lejáratkori tőketörlesztésű konstrukció esetén a 12 hónapos BUBOR.

A kamatfelár a Hirdetményben kölcsönösszegtől függően meghatározott mértékű éves kamatláb, amely Lombard hitel esetében a teljes futamidő alatt fix.

**Választható törlesztési módok**

* havi: kamat megfizetése és tőke törlesztése havonta, referencia-kamatperióduson belül havi egyenlő összegű annuitásos törlesztőrészletekben történik
* negyedéves: kamat megfizetése negyedévente és lejáratkor, a tőke törlesztése lejáratkor egy összegben esedékes,
* éves: kamat megfizetése évente és lejáratkor, a tőke törlesztése lejáratkor egy összegben esedékes
* egyösszegű: kamat megfizetése és tőke törlesztése egy összegben, a futamidő végén történik (futamidő: maximum 12 hónap).

**Fedezetcsere**

A Lombard hitel futamideje alatt az OTP Bank előzetes jóváhagyása és a szükséges szerződések megkötése, továbbá a Hirdetményben közzétett ügyintézési díj megfizetése mellett lehetőség van a fedezetek cseréjére.

**Törlesztés**

A Lombard hitel törlesztése az Ön OTP Banknál vezetett lakossági bankszámlájáról történhet beszedési megbízással.

Lejáratkori tőketörlesztésű negyedéves, éves és egyösszegű konstrukciók esetén - a szükséges szerződések megkötése és a Hirdetményben közzétett ügyintézési díj megfizetése mellett – lehetőség van a lejáratkor esedékes tőke fedezetből való törlesztésére is.

**7.**

Pénzügyei rugalmas, hónapon belüli menedzseléséhez / kezeléséhez szeretne segítséget? A megoldás egy folyamatosan rendelkezésre álló, szabadon felhasználható hitelkeret, amelyből Ön mindig annyit használ fel, amennyire éppen szüksége van.

**Hitelkártya**

Amennyiben a kapcsolódó két termék közül a hitelkártyát választja, külön hitelszámlán a jövedelmétől függően a bank egy hitelkeretet biztosít az Ön számára, melynek megfizetése rugalmasan az Ön igényeihez igazodhat.

**Folyószámlahitel**

Jövedelmének/lekötött betétjének nagyságától függő, az Ön bankszámlájához kapcsolódó hitelkeret, amely – a felhasználható hitelkeret mindenkori összege erejéig - lehetővé teszi, hogy a számláján levő összegnél Ön átmenetileg többet költsön (akár vásárol, készpénzt vesz fel vagy átutal), és automatikusan feltöltődik a számlára jóváírt összegekkel.

**Folyószámlahitel**

Akár havi nettó jövedelménél nagyobb összeget is felhasználhat egyszerre és a felhasználható hitelkeretből visszafizetett összeget ismételten igénybe veheti. Betéte feltörésével többet veszítene, mint amennyit egy kedvezményes vásárlási, üzleti lehetőséggel nyerne? Egy automatikus és rugalmas hitelkeret a megfelelő segítség!

**Mekkora összegű hitelkeret igényelhető, és mennyi idő alatt kell visszafizetni?**

|  |
| --- |
| **Jövedelem fedezete melletti folyószámlahitel** esetén: minimum 45 000 Ft\* (Smart számlacsomag esetén 35 év alatt minimum 35 000 Ft, 35 év felett minimum 65 000 Ft)\*\*, maximum 1 500 000 Ft (Prémium, Prémium Plusz számlacsomag és Bázis számla Prémium szolgáltatással esetén 2 000 000 Ft)\*\*\*. A felhasználható **hitelkeret összege** a hitelbírálat eredményétől függően (melynek során az igénylő jellemzőinek vizsgálata is megtörténik) az igénylést megelőző 3 hónapban a számlára érkező **jövedelem havi átlagának** * **egyszerese** **minimum 3 havi számlamúlt esetén,** amennyiben a számlára az igénylést megelőzően legalább 3 havi jövedelem jóváírás érkezett,
* **kétszerese minimum 6 havi számlamúlt esetén,** amennyiben a számlára az igénylést megelőzően legalább 3 havi jövedelem jóváírás érkezett,
* **háromszorosa** (kivéve Alap számlacsomag) **minimum 12 havi számlamúlt esetén,** amennyiben a számlára az igénylést megelőzően legalább 6 havi jövedelem jóváírás érkezett.

**Lekötött betét fedezete melletti folyószámlahitel\*\*\*\*\*** esetén: minimum 200 000 Ft\*\*\*\*, maximum a bankszámlához kapcsolódó lekötött betét(ek) 90%-a**Ösztöndíj fedezete melletti folyószámlahitel\*\*\*\*\*\*** esetén: minimum 5 000 Ft, maximum 20 000 Ft. |
| Futamidő: 1 év, mely ellenkező rendelkezés hiányában **automatikusan meghosszabbodik** újabb egy-egy évvel. A hitelkeret mindaddig rendelkezésére áll, míg a számlájára rendszeres jövedelem átutalás érkezik/számlájához lekötött betét kapcsolódik. |

**Kamatozás módja**

Folyószámlahitel esetében az OTP Bank változtatható kamatozást alkalmaz.

**Választható törlesztési módok**

A Folyószámlahitel esetében nincs havonta meghatározott törlesztő részlet, a kölcsön törlesztése a bankszámlára érkező jóváírások által történik.

**A hitel törlesztése és folyósítása**

A szerződés alapján a Bank engedélyezett hitelkeretet tart rendelkezésre, és meghatározásra kerül az engedélyezett hitelkeretből felhasználható hitelkeret összege (felhasználható hitelkeret). A felhasználható hitelkeret összeget Ön bármikor szabadon igénybe veheti. A felhasznált hitelkeret-összeget a bankszámlára érkező jóváírások automatikusan törlesztik, és a visszafizetett összeg újra felhasználható.

\*Minimum 40 000 Ft havi jövedelem.

\*\*35 év alatt minimum a mindenkori minimálbérnek megfelelő összegű havi jövedelem, 35 év felett minimum 150 000 Ft havi jövedelem.

\*\*\*Maximum az igénylést megelőző 3 hónapban a számlára érkező jövedelem havi átlagának háromszorosa.

\*\*\*\*Minimum 222 223 Ft lekötött betét.

\*\*\*\*\*Smart számlacsomaghoz, valamint OKÉ 5 és OKÉ 6 számlához lekötött betét és ösztöndíj fedezete melletti folyószámlahitel nem vehető igénybe.

\*\*\*\*\*\*Ösztöndíj fedezete melletti folyószámlahitelt azon természetes személy igényelheti, aki 18. életévét már betöltötte, de 28. életévét még nem töltötte be.

**8.**

**Hitelkártya**

Mindennapos vásárlásait egyszerűen, kényelmesen intézheti, maximum 45 napig kamatmentesen! A hitelkeretből visszafizetett összeget ismételten felhasználhatja.

**Mekkora összegű kölcsön igényelhető, és mennyi idő alatt kell visszafizetni?**

|  |
| --- |
| Hitelkártya esetén: minimum 150.000 Ft, maximum 2.000.000 Ft |
| Futamidő: nincs meghatározva, legalább a minimum fizetendő összeget kell határidőre visszafizetni minden hónapban |

**Kamatozás módja**

Kamatot készpénzfelvétel esetén, illetve abban az esetben kell fizetnie, ha a türelmi időszak végéig nem fizeti vissza a számlakivonatban feltüntetett teljes felhasznált hitelkeretet. Amennyiben a teljes összeget visszafizeti a vásárlásai kamatmentesek lesznek.

**Választható törlesztési mód**

Ön döntheti el, hogy a visszafizetést átutalással, illetve bankfiókban történt befizetéssel rendezi. Lehetősége van továbbá a minimum fizetendő összeg, valamint a teljes felhasznált hitelkeret rendezésére csoportos beszedési megbízást adni bármely magyarországi banknál.

**A hitel törlesztése és folyósítása**

* A kártya aktiválását követően tudja felhasználni a kártyához tartozó hitelkeretét az alábbi módokon: vásárlás elfogadóhelyeken, ATM-en, interneten, valamint készpénz felvétel ATM-ekből, személyesen bankfiókban vagy postahivatalban, szolgáltatói számlák rendezése csoportos beszedési megbízással a hitelkeret terhére.
* A törlesztés havi rendszerességgel történik. A számlakivonat készítésének időpontjától 15 nap áll rendelkezésére, hogy legalább a minimum fizetendő összeget rendezze. Természetesen ennél magasabb összeget is befizethet.

**Biztonságban érezheti magát**

A hitelkártya igénylésével egy időben, vagy a szerződés fennállása alatt Ön köthet törlesztési biztosítást. A szolgáltatást a Groupama Biztosító Zrt. nyújtja melynek keretében meghatározott élethelyzetek bekövetkezése esetén megfizeti az Ön havi törlesztő részleteit vagy a fennálló teljes hiteltartozását az OTP Bank részére.

**Vásároljon most, fizessen később!**

* A hitelkártyával meg tudja vásárolni rögtön, amire szüksége van, visszafizetni azonban ráér a számlakészítést követően 15 napon belül.
* Amíg az Ön pénze kamatozik a számláján, addig a hitelkártya segítségével kamatmentesen tud vásárolni.
* Ön döntheti el, hogy a türelmi időszak végéig a hitelkeretéből felhasznált teljes összeget, vagy csak egy részét fizeti vissza. Az egyik esetben a teljes hitelkerete, míg a másik esetben a hitelkeretének fennmaradó része a következő hónapban továbbra is rendelkezésére áll.
* Kérésére havi számlazáráskor díjmentes SMS üzenetben tájékoztatjuk a minimálisan fizetendő összegről és a fizetési határidőről.
* Az OTPdirekt Kártya Kontroll szolgáltatással a kártyával történt vásárlásokról és készpénzfelvételről SMS-t kérhet.
* A hitelkártyák mindent tudnak, amit a hagyományos bankkártyák. Már csoportos beszedési megbízás is megadható a kártyákra, sőt, egyes típusok esetén vásárlási visszatérítés jár a terhelt összeg után.
* Nem kell félnie a túlköltekezéstől, mert napi készpénzfelvételi és vásárlási limiteket állíthat be kártyájához.

[**Melyik hitelkártyát válassza?**](https://www.otpbank.hu/portal/hu/Hitelkartyak/Melyiketvalassza)

Az alábbi hitelkártyák közül választhat : [MasterCard](https://www.otpbank.hu/portal/hu/Hitelkartyak/Melyiketvalassza/AmexBlue) Bonus [VISA Klasszik és MasterCard Klasszik](https://www.otpbank.hu/portal/hu/Hitelkartyak/Melyiketvalassza/VISA_MC_Klasszik), <https://www.otpbank.hu/portal/hu/Hitelkartyak/Melyiketvalassza/VISA_MC_Klasszik>

[https://www.otpbank.hu/portal/hu/Hitelkartyak/Melyiketvalassza/VodafoneHitelkartyaVodafone,](https://www.otpbank.hu/portal/hu/Hitelkartyak/Melyiketvalassza/VodafoneHitelkartya)  [https://www.otpbank.hu/portal/hu/Hitelkartyak/Melyiketvalassza/BOMOTP-BOM](https://www.otpbank.hu/portal/hu/Hitelkartyak/Melyiketvalassza/BOM), <https://www.otpbank.hu/portal/hu/Hitelkartyak/Melyiketvalassza/MCBonusGold>[MastercardBonusGold hitelkártya](https://www.otpbank.hu/portal/hu/Hitelkartyak/Melyiketvalassza/AmexGold),  [https://www.otpbank.hu/portal/hu/Hitelkartyak/Melyiketvalassza/MCAranyMasterCard Arany](https://www.otpbank.hu/portal/hu/Hitelkartyak/Melyiketvalassza/MCArany).

MasterCard Bonus hitelkártya esetén:

* minden egyes vásárlásából (és a csoportos beszedési megbízások terheléseinek összege után) 1%-ot, de maximum 30.000 Ft-ot visszatérítünk év végén,
* Díjmentes vásárlási biztosítást nyújtunk

MasterCard BonusGold kártya esetén:

* használata esetén a Bank a vásárlások és csoportos beszedési megbízások összegének akár 2%-át is visszatéríti 50.000 Ft összegig: vásárlási visszatérítés mértéke a kártya-birtokos vásárlásainak és beszedési megbízásainak összege alapján 3 millió Ft-ig 1%, e fölött az összeg fölött 2%, maximum 50.000 Ft.,
* Külföldi utazásai során teljes körű, díjmentes baleset-, betegség, és poggyászbiztosítás védi Önt és családját

**9.**

**Áruvásárlási és szolgáltatási gyorskölcsön**

### [Lecserélné a TV-jét egy nagyobbra, műszaki berendezését egy korszerűbbre? Segítünk!](https://www.otpbank.hu/portal/hu/SzabadFelhasznalasuHitelek/Aruhitel) Az OTP Áruvásárlási és szolgáltatási gyorskölcsönt kedvező feltételek mellett veheti igénybe tartós fogyasztási cikkek és szolgáltatások vásárlására.

**Mekkora összegű kölcsön igényelhető, és mennyi idő alatt kell visszafizetni?**

|  |
| --- |
| Ha OTP Banknál vezetett lakossági bankszámlával rendelkezik, amelyre legalább 3 hónapja jövedelem-átutalás érkezik, akkor:* 300.000 Ft kölcsönösszegig 0%,
* 300.000 Ft kölcsönösszeg felett 20% a saját erő aránya.
 |
| Minden más esetben* 150.000 Ft kölcsönösszegig 10%,
* 150.000 Ft kölcsönösszeg felett 20%.
 |
| Futamidő: konstrukciótól függően 6 - 48 hónapig terjedhet. |

**Mikor szükséges adóstárs bevonása?**

* ha a kölcsönigénylő egyéni vállalkozó, vagy egyéni cég tulajdonosa, vagy egyszemélyes ügyvédi iroda tulajdonosa, vagy egyszemélyes végrehajtó iroda tulajdonosa, vagy szellemi szabadfoglalkozású, vagy
* ha a kölcsönigénylő munkáltatója egyéni vállalkozó, vagy egyéni cég, vagy egyszemélyes ügyvédi iroda, vagy egyszemélyes végrehajtó iroda tulajdonosa, vagy szellemi szabadfoglalkozású, vagy társasház, vagy
* ha a kölcsönigénylő mezőgazdasági őstermelő, kistermelő, családi gazdálkodó, Bt. vagy KKT. kül- vagy beltagja.

Adóstárs csak olyan személy lehet, aki megfelel az adóstárs (társigénylő) nélkül kölcsönt igényelhető személy alapfeltételeinek, és megfelel az OTP Bank által előírt minimális hitelfeltételeknek és rendelkezik az előírt dokumentumokkal.

**Kamatozás módja**

Az Áruvásárlási és Szolgáltatási Gyorskölcsön ügyleti kamata a teljes futamidő alatt rögzített.

**A kölcsön törlesztése**

* az OTP Banknál vezetett lakossági bankszámláról történő beszedéssel,
* más banknál vezetett lakossági bankszámláról történő átutalással,
* postai készpénzátutalási megbízással (csekkel).

**10.**

 **Ki veheti igénybe a fogyasztási hiteleket?** **11.**

**Hitelfelvétel előtt kérjük, minden esetben gondosan mérlegelje háztartása anyagi helyzetét, teherbíró képességét és kérje az OTP bankfiókban ügyintézőink segítségét.** **Minden esetben vegye figyelembe, hogy az itt közölt adatok tájékoztató jellegűek.** **A bank fenntartja a hitelbírálat és a kondíciók módosításának jogát.**

**Fogyasztási hitel vagy kölcsön olyan személy részére, aki adósként vagy adóstársként adósságrendezési eljárás hatálya alatt áll, illetőleg adósságrendezési eljárást kezdeményezett, a természetes személyek adósságrendezéséről szóló 2015. évi CV. törvény 26. § (6) bekezdése alapján nem nyújtható.**

|  |  |  |  |
| --- | --- | --- | --- |
|   | Általános feltétel | Adóstárs bevonásának lehetősége | KHR |
| Személyi kölcsön | Minden devizabelföldi, természetes személy, aki betöltötte 21. életévét. | A bank bizonyos esetekben adóstárs bevonását kérheti, illetve az adóstárs bevonását kötelezően előírhatja a hitelbírálat eredményétől függően. | Nem igényelheti, ha mulasztással vagy visszaéléssel szerepel a KHR-ben. |
| Az igénylésnek nincs felső korhatára, azonban ha a kért kölcsön futamideje alatt Ön betölti, illetve az igényléskor már betöltötte a 70. életévét, úgy a bank további biztosíték bevonásának lehetőségéről dönthet. További biztosíték lehet egy olyan adóstárs kötelezettségbe vonása, aki a 70. életévét a futamidő végéig nem tölti be. |   |
| Önkéntes nyugdíjpénztári tagoknak nyújtott forint alapú személyi kölcsön |  Minden devizabelföldi természetes személy, aki betöltötte a 21. életévét és legalább 10 éves nyugdíjpénztári megtakarítással rendelkezik, és számláját jelenleg az OTP Önkéntes Nyugdíjpénztár vezeti. | - | Nem igényelheti, ha mulasztással vagy visszaéléssel szerepel a KHR-ben. |
| Hitelkártya | 18. életévét betöltött devizabelföldi természetes személyek |   |  Nem igényelheti, ha mulasztással vagy visszaéléssel szerepel a KHR-ben. |
| Áruhitel | 18. életévét betöltött természetes személyek |   | Nem igényelheti, ha mulasztással vagy visszaéléssel szerepel a KHR-ben. |
| Lombard hitel | Minden 18. életévét betöltött, és hitel lejárata előtt 75. életévét be nem töltött devizabelföldi természetes személy, aki a Lombard hitel fedezetéül szolgáló, a bank által elfogadott fedezettel rendelkezik, amely óvadék címén hitelfedezeti zárolt letétbe, a számlán zárolásra kerül.  | - | Nem igényelheti, ha mulasztással vagy visszaéléssel szerepel a KHR-ben. |
| Amennyiben a kért hitel futamideje alatt az adós betölti a 75. életévét, lehetőség van olyan adóstárs bevonása, aki a futamidő végéig a 75. életévét nem tölti be. |
| Folyószámlahitel | Minden 18. életévét betöltött természetes személy, aki rendelkezik az OTP Banknál Alap számlacsomaggal/Bázis számlával Minimum kedvezménnyel/Grátisz számlacsomaggal Minimum kedvezménnyel és arra rendszeres jövedelem/nyugdíj érkezik vagy bankszámláján lekötött betéttel rendelkezik. Opcionálisan választható az Alap számlacsomag /Bázis számla Minimum kedvezménnyel/Grátisz számlacsomag minimum kedvezménnyel helyett Tempó, Net, Jump, Prémium, Prémium plusz, Aktív vagy Elektronikus számlacsomag, Forint vagy Junior folyószámla, Bázis számla, Grátisz számlacsomag, OKÉ 5, OKÉ 6 számla, valamint Smart számlacsomag is. |   | Azon ügyfelek, akik a KHR adatbázisban tartozásuk visszafizetése után lezárt/passzív státusszal szerepelnek igényelhetnek folyószámlahitelt, maximum a megelőző 3 havi jövedelem havi átlaga egyszeresének megfelelő összegben.  |

**12.**

**A fogyasztási hitelek igénybevételéhez**

**milyen hosszú munkaviszonyra van szükség?**

|  |  |
| --- | --- |
| Hitel termék | A fogyasztási hitel igénybevételéhez milyen hosszú munkaviszonyra van szükség? |
| Személyi kölcsön | Jelenlegi munkahelyén legalább 3 hónapos folyamatos munkaviszonyt igazol, valamint legalább 6 hónapos, legfeljebb 2 munkahelyen eltöltött, folyamatos munkaviszonyból vagy bármilyen típusú nyugdíjból származó, a nettó 75.000 Ft összeget elérő, igazolt, rendszeres jövedelemmel rendelkezik. |
| Önkéntes nyugdíjpénztári tagoknak nyújtott forint alapú személyi kölcsön | Jelenlegi munkahelyén legalább 3 hónapos folyamatos munkaviszonyt igazol, valamint legalább 6 hónapos, legfeljebb 2 munkahelyen eltöltött, folyamatos munkaviszonyból vagy bármilyen típusú nyugdíjból származó, igazolt, rendszeres jövedelemmel rendelkezik. |
| Hitelkártya | Minimum 3 hónapos, folyamatos munkaviszony. |
| Áruhitel | Minimum 3 hónapos, folyamatos munkaviszony. |
| Lombard hitel | Munkaviszony igazolására nincs szükség. |
| Folyószámlahitel | Minimum 3 hónapos, folyamatos munkaviszony.Lekötött betét fedezete melletti folyószámlahitel esetén munkaviszony igazolására nincs szükség. |

Jelen Összehasonlító prospektus elválaszthatatlan részét képezi a THM betétlap